Συντεταγμένες: 25°4′4.0123″S 130°6′16.4801″W﻿ / ﻿25.067781194°S 130.104577806°W﻿ / -25.067781194; -130.104577806

Οι **Νήσοι Πίτκαιρν**, συνολικής έκτασης 47 τετρ. χλμ. (μαζί με τα χωρικά ύδατα), είναι βρετανικό υπερπόντιο έδαφος  ευρισκόμενο στον νότιο Ειρηνικό Ωκεανό, στο μέσο της απόστασης μεταξύ της Νέας Ζηλανδίας και του Περού και σε απόσταση περίπου 1.350 ναυτικά μίλια ΝΑ της Ταϊτής. Το σύμπλεγμα αποτελείται από 4 ηφαιστειακά νησιά, το Πίτκαιρν (Pitcairn) (το μόνο κατοικημένο), το Οουίνο (Oeno), το Χέντερσον (Henderson) και το Ντούσι (Ducie), που βρίσκονται σε μεγάλες αποστάσεις μεταξύ τους. Είναι η πιο απομονωμένη κτήση της Βρετανίας. Έχει περίπου 50 κατοίκους (48 κάτοικοι με βάση εκτιμήσεις του 2009) οι οποίοι κατοικούν στον οικισμό, και πρωτεύουσα του νησιού, Άνταμσταουν στη νήσο Πίτκαιρν.

Μεγάλο μέρος των κατοίκων είναι απευθείας απόγονοι των στασιαστών του «Μπάουντι» και των Ταϊτινών που είχαν απαγάγει.

Ιστορία
-------

Στέψη νέου δημάρχου από τον αρμοστή του νησιού

Πολιτική
--------

Αρχηγός Κράτους είναι από τις 8 Σεπτεμβρίου 2022 ο βασιλιάς Κάρολος Γ΄, ο οποίος εκπροσωπείται από τον ύπατο αρμοστή στη Νέα Ζηλανδία και Κυβερνήτη, ο οποίος όμως δεν κατοικεί μόνιμα στο νησί. Από τον Αύγουστο του 2022 στο αξίωμα του Κυβερνήτη υπηρετεί η **Αϊόνα Τόμας** και από τον Σεπτέμβριο του 2003 αρμοστής (μη κάτοικος του νησιού) είναι ο **Λέσλι Ζακς** ( Leslie Jaques), ο οποίος είναι διάμεσος μεταξύ του Κυβερνήτη και του Νησιωτικού Συμβουλίου (Island Council). Ο Κυβερνήτης είναι και αρχηγός της Κυβέρνησης μαζί με τον Δήμαρχο (Mayor) και επικεφαλής του Νησιωτικού Συμβουλίου (στις 12 Νοεμβρίου 2013 εξελέγη στο αξίωμα ο Σόουν Κρίστιαν). Η θητεία του Δημάρχου είναι τριετής, ενώ το Νησιωτικό Συμβούλιο εκλέγεται για 1 χρόνο. Στις 4 Μαρτίου 2010 τέθηκε προς ψήφιση από την Κυβερνήτη ένα νέο Σύνταγμα. 
Απεσταλμένοι του Κυβερνήτη (Administrators (resident, Governor's representatives) είναι οι κάτοικοι του νησιού, **Στιβ και Φιόνα Τάουνσεντ** (από τις 15 Δεκεμβρίου 2022).

Βίβλος του καραβιού. Σε αυτήν πιστεύουν σήμερα οι κάτοικοι του νησιού.
### Δήμαρχοι (Mayors από το 1999)

1. Στιβ Κρίστιαν (7 Δεκεμβρίου 1999-30 Οκτωβρίου 2004) (*Απολύθηκε από τις βρετανικές αποικιακές αρχές έπειτα από 4 καταδίκες του για σεξουαλική παρενόχληση*).

2. Μπρέντα Κρίστιαν (8 Νοεμβρίου 2004 - 15 Δεκεμβρίου 2004) (*υπηρεσιακή*)

3. Τζέι Γουόρεν (15 Δεκεμβρίου 2004 - 9 Δεκεμβρίου 2007)

4. Μάικ Γουόρεν (9 Δεκεμβρίου 2007 - 1η Ιανουαρίου 2014)

5. Σόουν Κρίστιαν (1η Ιανουαρίου 2014 -31 Δεκεμβρίου 2019)

6. Σαρλίν Γουόρεν-Πιου (1η Ιανουαρίου 2020-31 Δεκεμβρίου 2022) (πρώτη γυναίκα δήμαρχος των Πίτκαιρν)

7. Σάιμον Γιανγκ (1 Ιανουαρίου 2023- σήμερα)

### Δημαρχιακές και βουλευτικές εκλογές

Κύριο λήμμα: Εκλογές στις Νήσους Πίτκαιρν
Το 10μελές Συμβούλιο των Νήσων (Island Council) είναι το νομοθετικό σώμα. Από τα 10 συνολικά μέλη εκλέγονται τα 4 με θητεία 2 ετών. Ο Δήμαρχος, ο Πρόεδρος του Νησιωτικού Συμβουλίου και ο Γραμματέας εκλέγονται εξ οφίτσιο. Το εν λόγω Συμβούλιο επέχει και θέση δικαστηρίου, γεγονός που το καθιστά ένα από τα ελάχιστα νομοθετικά σώματα στον κόσμο που κατέχει νομοθετική μαζί και δικαστική εξουσία. Η θητεία του Δημάρχου είναι τριετής και του Γραμματέα των Νήσων αόριστη.

Το 2007 Δήμαρχος εξελέγη ο Μάικ Γουόρεν, ο οποίος αντικατέστησε τον Τζέι Γουόρεν. Ο Μάικ Γουόρεν επανεξελέγη στις δημαρχιακές εκλογές του 2010, με 15 ψήφους. Στις εκλογές για το Νησιωτικό Συμβούλιο που διεξήχθησαν στις 12 Δεκεμβρίου 2011 ο Σάιμον Γιανγκ επανεξελέγη Αντιδήμαρχος και τα 5 μέλη που εξελέγησαν στο Συμβούλιο είναι οι Τζέι Γουόρεν, Μπρέντα Κρίστιαν, Μιτσέλ Κρίστιαν, Τζάκι Κρίστιαν και Κέρι Γιανγκ.

Εκλογές για Νησιωτικό Συμβούλιο διεξήχθησαν στις 6 Νοεμβρίου 2019. Αποτέλεσμα ήταν η εκλογή της πρώτης γυναίκας στο αξίωμα του δημάρχου, της Σαρλίν Γουόρεν-Πιου.

Στις 9 Νοεμβρίου 2022 διεξήχθη εκλογή δημάρχου και κέρδισε ο Σάιμον Γιανγκ, ο οποίος ανέλαβε καθήκοντα την 1η Ιανουαρίου 2023.

Οικονομία
---------

Οι κάτοικοι του νησιού ασχολούνται κυρίως με την αλιεία, τον τουρισμό, τη γεωργία, αλλά και με την πώληση συλλεκτικών γραμματοσήμων και νομισμάτων του νησιού.

### Γεωργία

Πιτκαιριανοί δουλεύουν στα χωράφια, μιας και το χειμερινό τους εισόδημα βασίζεται στην αγροτική παράγωγη
Στα εύφορα εδάφη των νησιών, όπως την κοιλάδα Ισαάκ, παράγεται μια μεγάλη ποικιλία από φρούτα και λαχανικά όπως μπανάνες, παπάγια, ανανάς, καρπούζια, καρύδες, αβοκάντο, καρποί αρτόδενδρου, μανταρίνια, πορτοκάλια, λεμόνια, φρούτα του Πάθους, λάιμ, γλυκοπατάτες, κολοκάσι, καλαμπόκι, μπιζέλια, φασόλια. Τέλος τα τελευταία χρόνια παρουσιάζεται μια παρότρυνση του κράτους για καλλιέργεια ζαχαροκάλαμου.

### Τουρισμός

Ο τουρισμός αποτελεί το 80% του ετησίου εισοδήματος του κάθε Πιτκεριανού. Από το 2009 η κυβέρνηση του νησιού έχει ευνοήσει ιδιαίτερα τον τουρισμό μέσω της εφαρμογής του προγράμματος MV Claymore ΙΙ το οποίο παρέχει στους τουρίστες την ευκαιρία για περιπετειώδεις διακοπές στα νησιά για τρεις ή δέκα μέρες. Ήδη μερικές οικογένειες έχουν επενδύσει σε ιδιωτικές αυτοτελείς μονάδες προς ενοικίαση για τους τουρίστες. Κάθε χρόνο περίπου δέκα κρουαζιερόπλοια φτάνουν στο νησί για λίγες ώρες ενισχύοντας οικονομικά τους ντόπιους αγοράζοντας σουβενίρ, γραμματόσημα και τοπικά προϊόντα. Για λόγους ασφαλείας, για παιδιά κάτω των 16 ετών απαιτείται μια ολοκληρωμένη αίτηση άδειας εισόδου για να επισκεφθούν το νησί.

### Αναμνηστικά

Οι Πιτκεριανοί ειδικεύονται στη δημιουργία ξυλόγλυπτων καρχαριών, φαλαινών, ψαριών, δελφινιών, χελωνών και βάζων.Τέλος συχνά παράγεται και εξαιρετικής ποιότητας υφάσματος Τάπα.

Κλίμα
-----

Λόγω των θέσεών τους τα νησιά χαρακτηρίζονται από ζεστά καλοκαίρια και θερμούς χειμώνες. Η θερμοκρασία από τον Οκτώβριο έως τον Απρίλιο φτάνει έως και τους 38 βαθμούς Κελσίου ενώ τον χειμώνα κυμαίνεται από 18-28 βαθμούς Κελσίου. Η μέση υγρασία των καλοκαιρινών μηνών αγγίζει το 95% ενώ η περίοδος των βροχών διαρκεί από τον Νοέμβριο έως τον Μάρτιο.

Πολιτισμός
----------

### Εκπαίδευση

Η εκπαίδευση είναι δωρεάν και υποχρεωτική μεταξύ των ηλικιών 5 και 16 χρόνων. Στα πλαίσια αυτά, στους κατοίκους του νησιού παρέχεται προσχολική και πρωτοβάθμια εκπαίδευση με βάση τη διδακτέα ύλη της Νέας Ζηλανδίας. Το 2000 και τα 7 παιδιά του νησιού διδάχθηκαν το βιβλίο "My favorite place on Pitcairn". Ο εκπαιδευτικός διορίζεται από τον διοικητή ανάμεσα από κατάλληλα ειδικευμένους αιτούντες εκπαιδευτικούς της Νέας Ζηλανδίας.

### Γλώσσα

Η Πίτκερν είναι μία γλώσσα η οποία μιλιέται από περίπου το 98% των Πιτκεριανών. Χαρακτηρίζεται ως ένα κράμα της αγγλικής γλώσσας με στοιχεία της γλώσσας των Ταϊτιανών. Η κρεολική αυτή γλώσσα έρχεται από τον 18ο αιώνα και διδάσκεται στα σχολεία παράλληλα με την αγγλική.

Δίκες για σεξουαλικές κακοποιήσεις το 2004
------------------------------------------

Το 2004 κατατέθηκαν μηνύσεις κατά επτά ανδρών που ζούσαν στο Πίτκαιρν και έξι που ζούσαν στο εξωτερικό. Μετά από έρευνα που ακολούθησε και εκτεταμένες δίκες οι άνδρες καταδικάστηκαν, μερικοί με πολλαπλές κατηγορίες σεξουαλικών εγκλημάτων σε βάρος νέων κοριτσιών. Στις 25 Οκτωβρίου 2004, έξι άνδρες είχαν καταδικαστεί, συμπεριλαμβανομένων του Στηβ Κρίστιαν δημάρχου του νησιού. Μέχρι το 2010, όλοι είχαν εκτίσει την ποινή τους ή τους είχε χορηγηθεί κατ' οίκον περιορισμός.

Παραπομπές
----------

1. ↑  «CIA World Fact Book». Αρχειοθετήθηκε από το πρωτότυπο στις 25 Οκτωβρίου 2017. Ανακτήθηκε στις 16 Ιανουαρίου 2009.
2. ↑  World Statesmen
3. ↑  World Statesmen
4. ↑  12 December 2011 – Pitcairn Elections Αρχειοθετήθηκε 2012-01-19 στο Wayback Machine. Pitcairn News, Δεκέμβριος 2011
5. ↑  Charlene Warren-Peu, Pitcairn Island's first female mayor Stuff, 7 Νοεμβρίου 2019
6. ↑  Tweedie, Neil (5 October 2004). «Islander changes his plea to admit sex assaults». *The Telegraph* (London).. Ανακτήθηκε στις 29 November 2011.
7. ↑  Fickling, David (26 October 2004). «Six found guilty in Pitcairn sex offences trial». *The Guardian* (London).. Ανακτήθηκε στις 29 November 2011.
8. ↑  «Six guilty in Pitcairn sex trial». *BBC*. 25 October 2004.. Ανακτήθηκε στις 29 November 2011.
9. ↑  «6 men convicted in Pitcairn trials». *The New York Times*. 24 October 2004.. Ανακτήθηκε στις 29 November 2011.
10. ↑  «Last Pitcairn rape prisoner released». *The Sydney Morning Herald*. 23 April 2009.. Ανακτήθηκε στις 29 November 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Νήσοι Πίτκαιρν** |


|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Atlas of the Pitcairn Islands(Άτλας των Νήσων Πίτκαιρν)** |

* Νήσοι Πίτκαιρν στο Curlie

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες της Ωκεανίας |
| --- |
|  |
| Ανεξάρτητα κράτη | 
* Αυστραλία
* Βανουάτου
* Κιριμπάτι
* Ναουρού
* Νέα Ζηλανδία
* Νήσοι Μάρσαλ
* Νήσοι Σολομώντα
* Ομόσπονδες Πολιτείες της Μικρονησίας
* Παλάου
* Παπούα Νέα Γουινέα
* Σαμόα
* Τόνγκα
* Τουβαλού
* Φίτζι
* Ηνωμένες Πολιτείες Αμερικής3
 |
|  |
| Εξαρτημένα εδάφη | 

|  |  |
| --- | --- |
| Αυστραλία | 
* Άσμορ και Καρτιέ1
* Νησί Νόρφολκ
* Νήσος Λορντ Χάου
* Νήσοι Κοραλλιογενούς Θάλασσας
 |
|  |
| Ηνωμένο Βασίλειο | 
Πίτκαιρν |
|  |
| Γαλλία | 
* Γαλλική Πολυνησία
* Νέα Καληδονία
* Ουαλίς και Φουτουνά
 |
|  |
| Ηνωμένες Πολιτείες | 
* Αμερικανική Σαμόα
* Ατόλλη Μίντγουαιη
* Ατόλλη Παλμύρα
* Ατόλλη Τζόνστον
* Βόρειες Μαριάνες Νήσοι
* Γκουάμ
* Νήσος Μπαίηκερ
* Νήσος Ουέηκ
* Νήσος Τζάρβις
* Νήσος Χάουλαντ
* Ύφαλος Κίνγκμαν
 |
|  |
| Ιαπωνία | 
* Μπονίν Νήσοι
* Μινάμι Τορισίμα
* Ντάιτο Νήσοι
* Οκίνο Τορισίμα
 |
|  |
| Νέα Ζηλανδία | 
* Νήσοι Κουκ
* Νιούε
* Τοκελάου
 |
|  |
| Χιλή | 
* Νησί του Πάσχα
* Σάλας και Γκόμεζ Νήσος
 |

 |
|  |
| 
* 1Μπορεί να θεωρηθεί ολόκληρη τμήμα της Ασίας.
* 2Μικρό τμήμα της (η επαρχία Ίριαν Τζάγια επί της νήσου Νέας Γουινέας) αποτελεί τμήμα της Ωκεανίας.
* 3Η πολιτεία της Χαβάης αποτελεί τμήμα της Ωκεανίας.
 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες, υπερπόντια εδάφη και εξαρτήσεις του Ηνωμένου Βασιλείου |
| --- |
|  |
| Ηνωμένο Βασίλειο | 
* Αγγλία
* Βόρεια Ιρλανδία
* Ουαλία
* Σκωτία
 |
|  |
| Υπερπόντια Εδάφη | 
* Αγία Ελένη, Ασενσιόν και Τριστάν ντα Κούνια
* Ανγκουίλα
* Βερμούδες
* Βρετανικό Έδαφος Ανταρκτικής
* Βρετανικό Έδαφος Ινδικού Ωκεανού
* Βρετανικές Παρθένοι Νήσοι
* Γιβραλτάρ
* Κέιμαν Νήσοι
* Μοντσερράτ
* Νήσοι Νότια Γεωργία και Νότιες Σάντουιτς
* Νήσοι Πίτκαιρν
* Νήσοι Τερκς και Κέικος
* Νήσοι Φώκλαντ
* Περιοχές Κυρίαρχων Βάσεων Ακρωτηρίου και Δεκέλειας
 |
|  |
| Εξαρτήσεις του στέμματος | 
* Γκέρνσεϊ
* Νήσος του Μαν
* Τζέρσεϊ
 |

 |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Χώρες της Κοινοπολιτείας των Εθνών |
| --- |
|  |
| Ανεξάρτητες χώρες | 
* Αγία Λουκία
* Άγιος Βικέντιος και Γρεναδίνες
* Άγιος Χριστόφορος και Νέβις
* Αντίγκουα και Μπαρμπούντα
* Αυστραλία
* Βανουάτου
* Γκάμπια
* Γκαμπόν
* Γκάνα
* Γουιάνα
* Γρενάδα
* Δομινίκα
* Εσουατίνι
* Ζάμπια
* Ηνωμένο Βασίλειο
* Ινδία
* Καμερούν
* Καναδάς
* Κένυα
* Κιριμπάτι
* Κύπρος
* Λεσότο
* Μαλαισία
* Μαλάουι
* Μάλτα
* Μαυρίκιος
* Μοζαμβίκη
* Μπανγκλαντές
* Μπαρμπάντος
* Μπαχάμες
* Μπελίζ
* Μποτσουάνα
* Μπρουνέι
* Ναμίμπια
* Ναουρού
* Νέα Ζηλανδία
* Νησιά του Σολομώντα
* Νιγηρία
* Νότια Αφρική
* Ουγκάντα
* Πακιστάν
* Παπούα Νέα Γουινέα
* Ρουάντα
* Σαμόα
* Σεϋχέλλες
* Σιγκαπούρη
* Σιέρα Λεόνε
* Σρι Λάνκα
* Τανζανία
* Τζαμάικα
* Τόγκο
* Τόνγκα
* Τουβαλού
* Τρινιντάντ και Τομπάγκο
* Φίτζι
 |
|  |
| Εξαρτημένα εδάφη | 

|  |  |
| --- | --- |
| Αυστραλία | 
* Αυστραλική Ανταρκτική Επικράτεια
* Νησιά Άσμορ και Κάρτιερ
* Νησιά Κόκος (Κήλινγκ)
* Νήσοι Θάλασσας των Κοραλλίων
* Νησί Νόρφολκ
* Νήσος των Χριστουγέννων
* Νήσοι Χερντ και Μακντόναλντ
 |
|  |
| Ηνωμένο Βασίλειο | 
* Αγία Ελένη, Ασενσιόν και Τριστάν ντα Κούνια
* Ακρωτήρι και Δεκέλεια
* Ανγκουίλα
* Βερμούδες
* Βρετανικές Παρθένοι Νήσοι
* Βρετανικό Έδαφος Ανταρκτικής
* Βρετανικό Έδαφος Ινδικού Ωκεανού
* Γιβραλτάρ
* Γκέρνσεϊ
* Κέιμαν Νήσοι
* Μοντσερράτ
* Νήσοι Πίτκαιρν
* Νήσοι Φώκλαντ
* Νήσος του Μαν
* Νήσοι Νότια Γεωργία και Νότιες Σάντουιτς
* Τερκς και Κέικος
* Τζέρσεϊ
 |
|  |
| Νέα Ζηλανδία | 
* Εξαρτημένη Κτήση του Ρος
* Νήσοι Κουκ
* Νιούε
* Τοκελάου
 |

 |
|  |
| 
Πηγή: (Αγγλικά) Γραμματεία της Κοινοπολιτείας - Χώρες μέλη |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 268286621
* LCCN: n80020366
* GND: 4115982-2
* NLA: 36592185
* NDL: 00712291
* NKC: ge339161

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ωκεανία
 |

 |